8.9.2022
ET
Euroopa Liidu Teataja
C 345/5
V (Teated)
KOHTUMENETLUSED
EFTA KOHUS Oslo tingretti 14. märtsi 2022. aasta taotlus EFTA kohtule kohtuasjas Stendi AS & Norlandia Care Norge AS vs.
Oslo kommune v/ordføreren nõuandva arvamuse saamiseks (Kohtuasi E-4/22) (2022/C 345/04) Oslo tingrett (Oslo ringkonnakohus) esitas 14. märtsil 2022 EFTA kohtule taotluse, mis saabus kohtu kantseleisse 30. märtsil 2022, nõuandva arvamuse saamiseks kohtuasjas Stendi AS & Norlandia Care Norge AS vs.
Oslo kommune v/ordføreren.
Arvamust taotletakse järgmistes küsimustes.
Kas hange on teenuse kontseptsiooniga hõlmatud või jääb sellest väljapoole? 1.
Kas rahalise tasuga seotud lepingut, millega nähakse ette pikaajaliste hooldekodukohtade tagamine, mida hangitakse [taotluses] kirjeldatud tingimustel, saab käsitada „teenuste“ osutamise lepinguga kooskõlas direktiivi 2014/24/EL artikli 2 lõike 1 punktiga 9?
Selgitus EMP lepingu artiklis 32 märgitud avaliku võimu teostamist käsitleva erandi kohta. 1.
Kas avaliku sektori tellija võimalust tugineda erandile, mis on sätestatud EMP lepingu artiklis 32 loetuna koostoimes artikliga 39, mõjutavad järgmised asjaolud: a) kas kõnealuste teenuste kohta on varem sõlmitud teenuste riigihankelepinguid tellija ning nii mittetulundusü­ henduste kui ka muude (tulunduslike) teenuseosutajate vahel; b) kas muud avaliku sektori tellijad samas riigis sõlmivad võrdväärsete teenuste osutamiseks jätkuvalt lepinguid nii mittetulundusühenduste kui ka muude (tulunduslike) teenuseosutajatega; c) kas volitust teha otsuseid sundravi andmiseks isikutele, kes on nõusoleku andmiseks piiratud teovõimega ja kes on tervishoiu suhtes skeptilised, ei anta otse avaliku sektori tellijale, vaid tellija heaks töötavatele tervishoiutöötajatele? 2.
Kuidas tuleks käsitleda sõnastust „kas või ajutiselt“, mis on märgitud EMP lepingu artiklis 32 loetuna koostoimes artikliga 39?
Selgitus mittetulundusühendustele tehtud reservatsiooni kohta. 1.
Kas EMP lepingu artiklid 31 ja 36 ning direktiivi 2014/24/EL artiklid 74–77 välistavad riiklikud õigusaktid, millega lubatakse avaliku sektori tellijatel jätta endale õigus osaleda hankemenetlustes, mis on seotud „mittetulundusühenduste“ tervishoiu- ja sotsiaalteenustega, kõnealuses riiklikus õigusnormis sätestatud tingimustel?